|  |  |  |
| --- | --- | --- |
|  | | |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** | |
| ***สำนักงานเศรษฐกิจการคลัง*** | |
| ***โทร. 02273-9020 ต่อ 3648 โทรสาร 0-2273-9987*** | |
|  | |  |
| ณ. 25 ธ.ค. 2558 มีบริษัทจดทะเบียนใน SET จำนวน 519 บริษัทและมี  หลักทรัพย์จดทะเบียนจำนวน 1,696 หลักทรัพย์ ส่วนบริษัทจดทะเบียนใน  MAI มีจำนวน 122 บริษัท และมีหลักทรัพย์จดทะเบียนจำนวน 167 หลักทรัพย์ | | **สรุปภาวะการซื้อขายหลักทรัพย์ (21 – 25 ธ.ค. 58)** |
| ภาวะการซื้อขายหลักทรัพย์ในสัปดาห์ที่ผ่านมา (21 – 25 ธ.ค. 58)   * ดัชนีราคาตลาดหลักทรัพย์ปิดตลาดที่ 1,282.93 จุด ลดลง 1.99 จุด คิดเป็น 0.15% เมื่อเทียบกับสัปดาห์ก่อน (14 - 18 ธ.ค. 58) ปิดที่ระดับ   1,284.92 จุด มูลค่าการซื้อขายหลักทรัพย์ตลอดสัปดาห์อยู่ที่ 208,705.34  ล้านบาท เฉลี่ยต่อวัน อยู่ที่ 41,741.07 ล้านบาท โดยมูลค่าการซื้อขายสูงสุด อยู่ที่ระดับ 61,465.16 ล้านบาท เมื่อวันที่ 21 ธ.ค. 2558 และต่ำสุดอยู่ที่ระดับ 16,654.88 ล้านบาท เมื่อวันที่ 25 ธ.ค. 2558 ในสัปดาห์นี้มีวันทำการ 5 วัน   * นักลงทุนรายย่อย นักลงทุนสถาบัน และบัญชีบริษัทหลักทรัพย์ ซื้อสุทธิ 7,813.44 5,465.46 และ 4,490.87 ล้านบาท ตามลำดับ นักลงทุนต่างประเทศ ขายสุทธิ 17,769.77 ล้านบาท * สำหรับดัชนีตลาดหลักทรัพย์ MAI ปิดตลาดที่ 519.94 จุด ลดลง   5.79 จุด คิดเป็น 1.10% เมื่อเทียบกับสัปดาห์ก่อน (14 - 18 ธ.ค. 58) ปิดที่ระดับ 525.73 จุด มูลค่าการซื้อขายหลักทรัพย์ตลอดสัปดาห์อยู่ที่ 4,953.65 ล้านบาท เฉลี่ยต่อวันอยู่ที่ 990.73 ล้านบาท   * สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนบวก ในช่วงต้นสัปดาห์ เนื่องจากตลาดหุ้นนิวยอร์กได้รับแรงหนุนจากการที่ นักลงทุนเข้าซื้อหุ้นเก็งกำไร และตัวเลข GDP ไตรมาส 3 ปี 58 ของสหรัฐฯ ขยายตัวได้ดี รวมทั้งข้อมูลเศรษฐกิจของสหรัฐฯ ที่ยังแข็งแกร่ง แต่ปรับตัว ในแดนลบในช่วงปลายสัปดาห์ จากการร่วงลงของหุ้นกลุ่มพลังงานและค้าปลีกและความกังวลของนักลงทุนเกี่ยวกับผลกระทบที่อาจจะได้รับหลังจากแบงค์ต่างๆ ปล่อยกู้ให้กับบริษัทพลังงาน ด้านตลาดหุ้นยุโรปปรับตัวในแดนลบ หลังได้รับแรงกดดันจากการร่วงลงของตลาดหุ้นสเปน เนื่องจากไม่มีพรรคการเมืองใดได้เสียงข้างมากในสภา และมีตลาดหุ้นบางแห่งปิดทำการ เนื่องวันหยุดเทศกาล**คริสต์มาส** ทำให้มูลค่าการซื้อขายซบเซา ตลาดหุ้นเอเชียปรับตัวแกว่งบวกจากบรรยากาศการลงทุนที่ค่อนข้างสดใส แต่มีจังหวะผันผวนบ้างหลังตลาดหุ้นจีนเริ่มอ่อนแรงลง **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวผันผวนในกรอบแคบ หลังจากแรงขายในหุ้นกลุ่ม ICT เริ่มเบาบางลง และมีแรงซื้อเก็งกำไรกลับเข้ามาช่วยหนุนแทน รวมทั้งการฟื้นตัวของน้ำมันดิบในตลาดโลกช่วยหนุนหุ้นในกลุ่มพลังงาน ทําให้คาดว่า SET ยังมีโอกาสแกว่งบวกได้อีก จากแรงซื้อที่เก็งกำไรตามมาตรการกระตุ้นการบริโภคของภาครัฐในช่วงเทศกาลปีใหม่ รวมทั้งแรงซื้อจากกองทุน LTF/RMF ที่จะช่วยพยุงตลาดได้ * สำหรับแนวโน้มในสัปดาห์นี้ (28 – 30 ธ.ค. 58) ปัจจัยภายในที่ต้องติดตาม ได้แก่ ธปท. รายงานภาวะเศรษฐกิจเดือน พ.ย. สำหรับปัจจัยภายนอก ได้แก่ **ดัชนีราคาบ้าน** S&P/Case-Shiller Index **เดือน ต.ค. และ** Pending home sales **เดือน พ.ย. ของสหรัฐฯ และตลาดหุ้นปิดทำการของ ฟิลิปปินส์ ฮ่องกง อินโดนีเซีย และเกาหลีใต้** |